Oljefondet har nådd 5.000 mrd

Oljefondet nærmer seg én million kroner per nordmann. En svakere krone har mye av skylden.

NESTEN OLJEMILLIONÆRER: Den 2. desember 2013 nådde Oljefondet (Statens pensjonsfond utland) 5.000 milliarder kroner. Det tilsvarer nesten én million kroner per nordmann. Vis mer byoutline Statoil / Faksimile

Status på Oljefondet Den siste offisielle rapporten om verdiene i Oljefondet kom i utgangen av oktober og dekket tredje kvartal. Da så fondet og investeringene slik ut: Fondet utgjorde totalt 4.717 milliarder kroner

63,6 prosent er investert i aksjer

35,5 prosent er investert i rentepapirer

0,9 prosent er investert i eiendom

Fondet ble tilført 58 milliarder kroner fra staten Retningslinjene fra Finansdepartementet sier at Oljefondet kan ha mellom 50 til 70 prosent av pengene i aksjer og 0 til 5 prosent i eiendom.

Vis mer vg-expand-down

Publisert: Oppdatert: 2. desember 2013 11:42 , Publisert: 2. desember 2013 11:13

Oljefondet, offisielt kjent som Statens pensjonsfond utland, nådde mandag 2. desember en milepæl i norsk økonomisk historie.

Fondets verdi passerte 5.000 milliarder kroner mandag formiddag 17 år etter at Finansdepartementet satte inn de første to milliardene på konto.



Ifølge Statistisk sentralbyrås siste statistikk over folketallet her i landet bor det nå 5,096 millioner mennesker i Norge.

Med et Oljefond på 5.000 milliarder betyr det at hver nordmann har drøye 981.000 kroner på oljekontoen.

Det historiske nivået fremkommer av Norges Banks kontinuerlige estimat av Oljefondets verdi, som baserer seg på oppdaterte tall fra aksjemarkedet og viktige indekser. Den eksakte verdien av fondet offentliggjøres av Norges Bank hvert kvartal.

Bare siden februar i år har Oljefondet steget fra 4.000 milliarder.

«En endring i kronekursen den siste tiden er årsaken til at fondet oversteg 5.000 milliarder kroner-grensen raskere enn forventet. Man må derfor forvente at markedsverdien av fondet i norske kroner vil variere både over og under 5.000 milliarder i tiden fremover», skriver Norges Bank i en uttalelse.

LES OGSÅ: Husholdningene har et halvt oljefond i gjeld



Du kan følge Norges Banks estimat av Oljefondet direkte her (ekstern link).

Eventyrlig vekst



Oljefondet har hatt en eventyrlig vekst de siste årene.



Siden 1996 og frem til utgangen av tredje kvartal i år har fondet gitt en avkastning på investeringene tilsvarende 1.572 milliarder. I samme periode har staten satt inn 3.239 milliarder kroner i fondet fra fra olje- og gassinntektene.



Siden 1998 har fondet hatt en årlig avkastning på 5,5 prosent i gjennomsnitt. Ved utgangen av tredje kvartal lå den årlige nettoavkastningen på 3,96 prosent per år målt over de siste ti årene.

I tredje kvartal kunne Oljefondet melde om en helomvending i resultatene etter et tøffere andre kvartal. Siden det har altså veksten fortsatt og fra slutten av september til starten av desember har fondet lagt på seg ytterligere 289 milliarder kroner.



I illustrasjonen under kan du se den eventyrlige veksten i Oljefondet siden oppstarten på slutten av 90-tallet, og hvordan fondet bare de siste seks årene har mer enn doblet seg i verdi.



Oljefondets vekst siden 1998 Vis mer byoutline Norges Bank

Les også

Helomvending for OljefondetOljefond-sjefen advarer om at aksjefesten kan ta sluttVekst i oljefondet gir Jensen mer å rutte medDerfor har Fitch troen på norsk økonomi